**A NJSZT Informatikatörténeti Fórum (iTF) Adattár**

**Oktatási intézményekről szóló adatlapjának kitöltési útmutatója**

Köszönjük, hogy hozzá kíván járulni adatgyűjtési munkánkhoz.

Az Adatár tartalomfejlesztői az oktatási intézmények (elsősorban a felsőoktatási intézmények) feldolgozása során a számítástechnikai múlttal rendelkező valamennyi fontosnak ítélt intézmény adatlapját elindította. Az intézmény neve, valamint az Adatlap 2.-7. pontjait kitöltöttük. Kérjük, ellenőrizze, és az esetleges hiányosságokat pótolja egy, a javított adatokat tartalmazó adatlap elküldésével.

Az Adatlap 8.- 14. pontjai több intézménynél hiányosak. Kérjük azokhoz az alábbi tájékoztató figyelembevételével (akár több alkalommal) küldjenek adatokat, fájlokat.

Az adatlap kitöltéséhez a következő tájékoztatást szíveskedjenek figyelembe venni. Mielőtt elkezdenék az adatlap teljes, vagy részleges kitöltését javasoljuk, hogy mintaként tekintsék meg a Debreceni Egyetem (DE) adatlapját is, amelyet a

 htttp://itf2.njszt.hu/adattar/oktatási intezmenyek/DE útvonalon a DE rövid név alatt talál meg.

**Az adatlapon szereplő sorok kitöltéséhez a következő segítő információkat adjuk:**

**1. *Az intézmény rövid/hivatkozási neve:*** ide kell beírni az intézmény minden napokban használt rövidített nevét, vagy a honlapról a már meglévőt.

**Az intézmény teljes/hosszú neve:** ide kell beírni az intézmény „hivatalos” nevét.

 Pl.: Debreceni Egyetem; DE

**2.** ***Típus*** – **Oktatási** (ez egy technikai bejegyzés, nem kell kezelnie)

**3**. ***Központi épületének címe***: irányítószám, város (kerület) utca/út/tér házszám

Pl. 4032 Debrecen Egyetem tér 1

**4.** ***Alapítás éve***: az intézmény legrégebbi jogelődjének alapítási éve

**5**. ***A jelenlegi név használatának kezdete*:** az intézmény jelenlegi nevének felvételi éve

**6**.***Alapító(k):*** az eredeti és a jelenlegi névhez tartozó alapítók*.* Ha a mindenkori magyar országgyűlés törvénye hozta létre: „Magyar állam” szöveg beírását kérjük. Egyébként az alapító cég, alapítvány vagy személy nevét kérjük.

**7. *Korábbi jogelőd és/vagy csatolt intézmények:*** ha azoktatási intézmény más intézmény(ek) összevonásávaljött létre,ezek felsorolása. Ha ugyanazon intézménynek névváltozása(i) volt(ak), mert befogadott más intézményt (főiskolát/egyetemet), vagy csak nevét változtatták, akkor ezeknek az előzményneveknek a felsorolása, időrendi sorrendben megadva az időpontot, időszakot.

**rövid név; név ; évtől – évig formában**

Pl.

DATE Debreceni Agrártudományi Egyetem 1950 – 1999

KLTE Kossuth Lajos Tudományegyetem 1952 – 1999

DE Debreceni Egyetem 2000 -

FONTOS: Az elődintézmények közül csak azok felsorolását kérjük, amelyeknek volt számítástechnikai/informatikai múltja (oktatás, üzemeltetés). ( Lásd még 8. pont)

**8. *Informatikai szolgáltatás történeti rész:*** az oktatási intézmény és a 7. pontban megadott elődintézmények számítástechnikai/ informatikai egységeinek felsorolása. A felsorolást időrendi sorrendben, az egyazon (előd)intézményhez tartozó egységek egymásutániságát megtartva kérjük megadva az időpont és időszakot.

**intézmény rövid neve; szervezeti egység neve; évtől – évig formában**

Pl.

DATE Számítástechnikai Laboratórium; 1978 – 1992…

…KLTE Számoló Központ 1967 – 1990…

***9. Vezető tisztségviselők:*** az előző, 8. pontban szereplő szervezeti egységek (jelentős) vezetőinek felsorolása

**személy neve; szervezeti egység neve; funkció; évtől – évig formában**

Pl.

Herdon Miklós , DATE Informatikai központ vezető, 1990 -2000…..

…Arató Mátyás [, KLTE Számoló Központ igazgató, 1986-1990](http://itf2.njszt.hu/szemely/arato-matyas)…..

*A további pontokra vonatkozóan:*

A következő három témakörhöz **(10., 11., 12. pontok)** a címben megjelölt témákban word fájlokat, korábbi konferenciák vagy más megjelenések anyagát kérjük külön fáljként megküldeni és a 15. pontban leírtaknak megfelelően tételesen felsorolni. A fájl neve az érintett intézmény rövid nevéből és \_ jelt után a fájlnévből álljon. (Elődintézmény esetében annak rövid nevét kérjük!)

A név utaljon a tartalomra. A beérkezett fájlok szerkesztés (és jóváhagyásra történő visszaküldés) után PDF formában kerülnek be az Adattár médiatárába, így arra az intézményi adatlapból hivatkozni lehet. (Lásd pl. a Debreceni Egyetem később tételesen is idézésre kerülő anyagait.) Amennyiben az Interneten már elérhető írásra, videóra, stb. akar hivatkozni, kérjük az intézményi adatlap megfelelő helyén adja meg az URL-t, és pár szavas „címet”, hogy mi a tartalom.

***10. HW-SW eszköztörténeti rész:*** a 8. pontban felsorolt informatikai szolgáltatóknál (számítóközpontokban) üzemeltetett jelentősebb hardver eszközök (mainframe gépek és különlegesebb perifériák) történetét lehet itt ismertetni, aktív idejük megjelölésével és az általuk ellátott feladatkör rövid leírásával, valamint a működést biztosító operációs rendszer(ek) megjelölésével.

Ugyancsak itt van lehetőség az intézményi hálózat történetét bemutatni. Időrendben a működési helyet vegyék figyelembe. Ezeket az információkat célszerűen több fájlba rendezve kérjük.

Pl.:

A DATE Számítógép hálózata 1993-ban ([DATE\_Halozat](http://itf2.njszt.hu/324rtr4/uploads/DATE_Halozat.pdf))

A KLTE eszköztörténete ([KLTE\_Hardver\_történet](http://itf2.njszt.hu/324rtr4/uploads/KLTE_Hardver_tortenet.pdf))

***11. Projekt történeti rész:*** a 8. pontban felsorolt informatikai szolgáltatókhoz (számítóközpontokhoz) kötődő jelentős (intézményen túlmutató) informatikai átfogó szolgáltatásról, projektről szóló beszámoló, leírás a fentiekben megadott formájú fájlnévvel önálló fájl(ok)ként. és/vagy URL hivatkozásként.

 Pl.:

Regionális agrárinformációs rendszer a DATE-n ([DATE\_Regionális](http://itf2.njszt.hu/324rtr4/uploads/DATE_Regionalis.pdf))

Fontosabb projektek a KLTE ISzK-ban ([KLTE\_projektek](http://itf2.njszt.hu/324rtr4/uploads/KLTE_projektek.pdf))

Migráció Gigabit Ethernetre a DE-n ([DE\_2002\_halozat](http://itf2.njszt.hu/324rtr4/uploads/DE_2002_halozat.pdf))

***12. Oktatás- és kutatástörténeti rész:*** a 7. pontban felsorolt intézményekben a számítástechnika oktatás kezdeteiről és az oktatás jelentősebb fejlődési szakaszairól szóló írások. Itt lehet hivatkozni Sántháné Tóth Edit könyvében előforduló fejezet(ek)re, vagy az ott megjelentek részletesebb leírását mellékelni. Az utóbbi években az itf konferenciákon tartott előadások videójára is itt lehet az URL-t megadni. Jelentősebb (nem üzleti megbízás alapján készült) kutatásokról készült összefoglalókat is itt lehet közzétenni. Ezeket az információkat célszerűen több fájlba rendezve kérjük.

Pl.:

Kovács Győző és Csépai János a kezdetekről (ld.: ([BCE\_itf-előadás](http://itf2.njszt.hu/objektum/a-szamitastechnika-oktatas-kezdetei-a-kozgazdasagtudomanyi-egyetemen-196061))

Sántáné Tóth Edit: A számítástechnika felsőfokú oktatásának kezdetei Magyarországon Typotex 2012, (83-92.oldal)

Csépai János: Kezdetek az MKKE-n ([MKKE\_Oktatás kezdetei](http://itf2.njszt.hu/324rtr4/uploads/MKKE_Oktatas-kezdetei-.pdf))

***13. Kulcsszemélyek:*** kulcsszemélyeknek tekintjük azokat az intézményi oktatókat, kutatókat, informatikusokat, akik teljesítménye meghatározó volt az informatikaoktatás, -kutatás, üzemeltetés, fejlesztések, informatikai projektek területén.

**személy neve; Intézmény neve; (szerepe) formában.**

Pl..:

dr. Krafft Walte (BCE) a felvételi projekt vezetője

Kiss György (BCE) a felvételi projekt fejlesztője

Rutkovszky Edéné (KLTE ISZK)

Faragó Zsuzsa (DE ISZK)

***14. Forrásmunkák:*** az intézmény informatikai múltjával/jelenével kapcsolatos elérhető (Interneten vagy papír alapon könyvtárban, magángyűjteményben található) források URL-je, vagy elérhetősége

***15. Mellékletek:*** az intézmény számítástechnikai/informatikai történetével összefüggő (ld. 10, 11. 12. pontok) csatolt fájlok listája nevével (fájl azonosítójával együtt). Itt lehet megadni, ha fényképet/fotót is küld az intézményről, annak történetéről.

*Fontos:*

* A kitöltött Adatlap és valamennyi mellékelt fájl azonosítójában szerepeljen a küldött intézmény rövid neve is.
* Nem szükségszerű valamennyi információt egyidejűleg küldeni, örömmel vesszük azt is, ha a kitöltött adatlapot (vagy egyes pontjait) a fájlok nélkül, vagy csak a már meglevő fájlokkal küldik meg, és a későbbiekben küldenek további témában fájlokat.
* A fájlokat az Adattár Oktatási intézmények rovat vezetőjének Csépai János e-mail-címére: janos.csepai@uni-corvinus.hu vagy az itf@njszt.hu címre küldhetik meg-

A honlapunkon lévő oktatási intézmények adatlapjai megtekinthetők:

itf2.njszt.hu-> Adattár -> Intézmények ->Oktatási intézmények alatt

A digitalizált Adattárral nem csak a magunk számára, hanem a jövő évtized(ek) számára kívánjuk rögzíteni azokat a (lehető leghitelesebb) informatikatörténeti információkat, amelyek utódainkhoz valószínűleg már nem érnének el, csak a mi közvetítésünkkel

Köszönjük, hogy adatgyűjtési munkánkhoz hozzájárult!

Budapest, 2017. október

az iTF Adattár építői